Zápisnica z mailovej komunikácie výboru za rok 2018

Adresáti: A.Felszeghy - AF, M.Búda – MR, I. Uhrová - IU

Výbor spolu komunikoval priebežne počas celého roka prostredníctvom mailu.

**Mail 3.1.2018**

Predseda klubu predložil výboru žiadosť od p. Jany Vallovej o odporúčanie za čakateľa na rozhodcu pre exteriér. Výbor schválil žiadosť a odporučil p. Vallovú za čakateľa na rozhodcu pre exteriér.

**Mail 5.3.2018**

Predseda klubu predložil výboru návrh na využívanie portálu SPZ [www.onlinedogshows.sk](http://www.onlinedogshows.sk) na on-line prihlasovanie psov na výstavy organizované klubom. Cena za využitie je 10 Eur za akciu + 0,20 Eur/pes. Vrámci služby SPZ vytlačí posudkové listy, richterbuch, výsledkovú listinu, pokladničné doklady a časť katalógu so zoznamom prihlásených psov. Portál automaticky vygeneruje potvrdenie prihlášky a vstupné listy. Výrazne to zníži manuálnu prácu so spracovaním prihlášok. Výbor schválil využívanie tohto portálu.

**4/2018**

Klubová výstava Báč – 20.5.2018

Zabezpečenie výstavy AF, IU, JV, EF

**Mail 13.6.2018**

IU informovala výbor o aktuálnych zmenách v zákone ohľadom ochrany osobných údajov (GDPR). Výboru predložila pripravené podklady – interný dokument k GDPR podľa, ktorého sa bude klub riadiť a vzory formulárov, ktoré budú rozoslané členom klubu pre získanie súhlasov so spracovaním osobých údajov. Navrhnuté dokumenty boli výborom schválené. IU zabezpečí rozoslanie formulárov medzi členov.

**Mail 14.7.2018 a 22.7.2018**

Na základe uznesenia členskej schôdze zo dňa 24.3.2018 sa výbor dohodol na úprave propozícií, aby zvýšil účasť šteniat z chovateľských staníc zastrešovaných CSC. AF zabezpečí zapracovanie do propozícií na pripravované výstavy dňa 15.9. a 16.9. Zároveň sa výbor dohodol na výške výstavných poplatkov a špeciálnej možnosti získať titul Klubový šampión pri príležitosti jubilea klubu. Pes, ktorý získa počas klubového víkendu 15.9.-16.9. 2x CAC alebo CAJC alebo už má 1x CAC alebo CAJC a počas víkendu získa druhý krát CAC alebo CAJC, získa titul Klubový šampión.

**Mail 23.7.2018**

Pri príležitosti 25. výročia založenia SKJ bol Cockerspaniel club vyzvaný SPZ aby predložil návrhy na ocenenia členov podľa priloženého kľúča. IU vyzvala členov klubu, aby tí, ktorí spĺňali kritériá, zaslali požadované informácie, aby mohli byť výborom nominovaní na ocenenia. Na ocenenia boli výborom nominovaní Dr. Eva Felszeghyová a Mgr. Alexander Felszeghy.

**7/2018**

Jubilejná a špeciálna výstava Báč – 14. + 15. 9. 2018

Zabezpečenie výstavy AF, IU, JV, EF

**Mail 29.10.2018**

IU pripravila návrh na objednávku mikín pre členov klubu. Každý člen klubu si bude môcť vybrať jednu verziu mikiny. Mikiny budú zakúpené na náklady klubu ako darček. Mikiny pomôžu aj zviditeľniť klub. Mikiny budú rozdané členom klubu osobne na najbližšej členskej schôdzi prípadne na ďalšej akcii organizovanej klubom. IU zabezpečí objednanie a následné odovzdanie mikín.

**Schválenie nových členov** – IU počas roka priebežne predložila výboru na schválenie žiadosti o nové členstvo v klube na základe zaslaných prihlášok. Do klubu boli prijatí noví členovia:

p. Oľga Drahovská, p. Lucia Ščepková, p. Veronika Kisková (obnovenie členstva) – dňa 17.12.2018

p. Katarína Ottmarová – dňa 31.12.2018

p. Katarína Makuková – dňa 6.1.2019

p. Karin Eisen – dňa 20.2.2019.

IU následne zaslala novým členom členské preukazy.

Zapísal: I. Uhrová